ועדת החינוך, התרבות והספורט, כנסת 16, פרוטוקול מספר 510, 2005-11-29 10:00

אברהם פורז: רבותי, בוקר טוב לכם, על סדר יומנו הצעת חוק הנהיגה הספורטיבית.

אברהם פורז: רק כדי להבהיר את העניינים הפרוצדורליים: ברגע שהכנסת מאשרת חוק בקריאה ראשונה, סימן שהכנסת רוצה שיהיה כזה חוק.

אברהם פורז: לכן אין כאן ויכוח לגבי ספורט מוטורי או לא, זה לא מענייננו כרגע.

אברהם פורז: ענייננו לקדם הצעת חוק, להביאה לקריאה שנייה ושלישית.

אברהם פורז: מי שלא מרוצה מחוק כזה, יכול להפיל את החוק במליאה בהצבעה.

אברהם פורז: אנחנו נקפוץ על סעיף ההגדרות, נתחיל מהסעיף הבא.

אברהם פורז: נחזור אליו תוך כדי תנועה קדימה.

גיא פינקלשטיין: אפשר להגיד רק חצי מילה, וזאת הסיבה שבאתי, אף שעכשיו קשה למצוא חברי כנסת בוועדות: עד היום הספורט המוטורי לא היה חוקי, וזה עוול.

גיא פינקלשטיין: אנחנו יודעים שנוסעים ליוון בשביל לנסוע למירוצים.

גיא פינקלשטיין: מדוע?

גיא פינקלשטיין: אין בזה הימורים, אנשים חושבים שיש בזה הימורים.

גיא פינקלשטיין: הגיע הזמן.

גיא פינקלשטיין: מפד"ל ושינוי רוצים חידוש.

אברהם פורז: אבל עוד מעט אתם נטמעים בגוף אחר.

אברהם פורז: היועצת המשפטית, בבקשה.

אברהם פורז: אם תוך כדי קריאת הסעיפים יש למישהו הערה, הוא מרים את היד ומדבר ברשות.

מרב ישראלי: אנחנו קוראים את הצעת החוק הממשלתית, שאוחדה עם ההצעה הפרטית.

אברהם פורז: ההצעות כבר אוחדו?

אליעזר כהן: איחדנו אותן אף-על-פי שזה היה נושא שעסקנו בו שנים, איחדנו עם החוק שלכם, כדי להניע זאת קדימה.

מרב ישראלי: אני קוראת את סעיף 2.

מרב ישראלי: כלומר, יש צורך בשלושה סוגי רישיונות.

מרב ישראלי: אני קוראת את סעיף 3.

אברהם פורז: הרשות היא יחידת סמך, נכון?

מרב ישראלי: כן.

מרב ישראלי: אני קוראת את סעיף 4.

מרב ישראלי: הכוונה לא להתאחדות אחת, אלא שיהיה אפשר להכיר בכמה התאחדויות, לפי הענף.

מרב ישראלי: אני קוראת את סעיף 5(א)(1).

אברהם פורז: מה זה "תקנונים הנוהגים מזמן לזמן, בגופים הבין-לאומיים המוכרים בתחום מתחומי הנהיגה", מי מכיר, מה מכיר?

אברהם פורז: זו בעיה משפטית.

אברהם פורז: לדעתי צריך להיות "כפי שהחליטה עליהם הרשות".

מרב ישראלי: בעיקרון זה כך, לפי הרישה.

אברהם פורז: שיהיה ברור שאין תקנון שמיובא באופן אוטומטי, אלא יש מבחן מקומי פה.

אברהם פורז: אולי יש שני תקנונים סותרים?

מרב ישראלי: שאלתי את השאלה, ואמרו לי שההליך הוא הליך של אישור.

מרב ישראלי: בסעיף 5(א) למעלה כתוב "כפי שאישרה".

מרב ישראלי: יהיה נוסח.

אברהם פורז: אני מבקש שיהיה ברור שהכללים זה התקנונים שאושרו על-ידי הרשות המוסמכת.

מרב ישראלי: אפשר לנסח זאת טוב יותר.

אברהם פורז: שלא יהיה מצב שלא יבינו מה הדין.

אברהם פורז: אולי במדינות שונות יש תקנונים שונים.

אברהם פורז: מה שהיא תחליט, זה מה שיחייב.

מרב ישראלי: בסדר.

מרב ישראלי: למטה, מייד נגיע לסעיף קטן (ג), ששם חובה להעמדה לעיון הציבור של הכללים המאושרים.

אברהם פורז: זו הפקדה לקבל הערות.

מרב ישראלי: לא, זה סוג של פרסום.

שירלי אבנר: כמו שאמרה עו"ד ישראלי, אלו הכללים שאישרה הרשות המוסמכת.

שירלי אבנר: הרשות המוסמכת היא רואה את המכלול והיא מחליטה.

אברהם פורז: רציתי לוודא שאין כללים שעוברים אוטומטית.

רינת שפרן: לא, כתוב "כפי שאישרה".

רינת שפרן: זה בסדר.

אברהם פורז: שיהיה ברור מהנוסח שהכללים הבין-לאומיים עוברים אישור של הרשות המוסמכת בארץ.

אברהם פורז: משאושרו, הם הכללים.

מרב ישראלי: זאת הכוונה, אולי נבהיר זאת יותר.

מרב ישראלי: אני ממשיכה לקרוא את סעיף 5(א)(2).

אברהם פורז: זו אותה הערה שהערתי קודם, שיאושר על-ידי הרשות.

מרב ישראלי: אני משלימה את קריאת סעיף 5.

אברהם פורז: הייתי מפרסם את זה באינטרנט.

אברהם פורז: שכל מי שרוצה ייסע לירושלים ויעמוד בתור?

רינת שפרן: באתר של המשרד.

מרב ישראלי: נכתוב פרסום אינטרנט.

מרב ישראלי: היתה הערה ניסוחית שלי, שמקובלת על משרדי הממשלה.

מרב ישראלי: יש בסעיף ההגדרות הגדרה "כלי תחרותי".

מרב ישראלי: אני קוראת את ההגדרה.

מרב ישראלי: זה לא סעיף שצריך להיות בהגדרות.

מרב ישראלי: לכן כאן מוסף סעיף שעניינו קביעת השר לכלי ספורטיבי: "השר יקבע, בשים לב לכללי הנהיגה הספורטיבית, את הכלים המנועיים שניתן לנהוג בהם נהיגה ספורטיבית (בחוק זה – כלי תחרותי)".

מרב ישראלי: סעיף אופרטיבי.

אברהם פורז: בסדר.

מרב ישראלי: אני עוברת לפרק ג'.

מרב ישראלי: אני קוראת את סעיף 6(א).

מרב ישראלי: הועברה בכתב הסתייגות של חד"ש-תע"ל בעניין סעיף זה.

אברהם פורז: זו עדיין הצעה, מה ההצעה?

מרב ישראלי: הם מציעים להוסיף "לא ינהג אדם בכלי תחרותי ולא ירשה לאחר לנהוג בכלי תחרותי.

מרב ישראלי: ..

מרב ישראלי: אלא אם כן יש לאחר רישיון לנהיגה ספורטיבית".

מרב ישראלי: אבל כאן מדובר ברישיון לכלי.

מרב ישראלי: זה לא רלוונטי לכאן.

מרב ישראלי: אשאל אותם.

אברהם פורז: אני מניח שחברי הוועדה לא מקבלים את ההצעה.

אברהם פורז: אם ירצו, שירשמו הסתייגות.

אברהם פורז: אנחנו דוחים את ההצעה הזאת.

מרב ישראלי: אני קוראת את סעיף 6(ב)-(ד).

אליעזר כהן: שמים דגש על הספק המנוע, לא על כוח סוס.

מתן וילנאי: מה ההבדל?

אליעזר כהן: בסדר.

אברהם פורז: אני מניח שזה לפי הצהרת היצרן.

אברהם פורז: לא יבדקו את זה במשרד התחבורה.

אליעזר כהן: אחת החוכמות של החוק שהיועצת המשפטית של משרד הספורט לשעבר דאגה לו הוא שאימצנו את התקנים האירופיים והאמריקניים, והעדכון בנושא התקנים חשוב מאוד.

אברהם פורז: כן, אבל אנחנו קבענו שיש רשות בארץ.

אברהם פורז: היא תעדכן פי השינויים שיחולו.

מרב ישראלי: גם כדי שיהיה נוסח אחד שיחייב.

מרב ישראלי: אני קוראת את סעיף 6(ה)-(ו).

אברהם פורז: למה רק שנה?

בני לוי: בגלל הבלאי העצום שיש לכלי.

אברהם פורז: פעם היו עושים טיפול אחרי 1,500 ק"מ, עכשיו זה השתנה.

אברהם פורז: אם השר יקבע כל שישה חודשים, או כל יומיים, אין בעיה.

אברהם פורז: אני לא רוצה להגביל את השר.

אברהם פורז: אם יגיע למסקנה שאפשר לתקופות ארוכות יותר?

אברהם פורז: בואו נעשה את זה.

שירלי אבנר: גם בכלי רכב רגיל יש טסט כל שנה.

מתן וילנאי: גם את זה צריך לתקן.

רינת שפרן: העניין הבטיחותי חשוב, לכן עשינו את זה.

מתן וילנאי: השחיתות שסביב זה, אלוהים ישמור.

מתן וילנאי: בואו נתקן גם את זה.

מתן וילנאי: בכל מקום שיש ביורוקרטיה יש שחיתות.

אברהם פורז: אני יודע שההנחה הסמויה היא שאי-אפשר לסמוך על השרים, כי אין להם שיקול דעת רציני.

מתן וילנאי: לכן יש להם מנכ"לים רציניים.

רינת שפרן: הנושא הבטיחותי חשוב פה.

אליעזר כהן: שנתיים, זה מקובל עלינו.

מרב ישראלי: שנתיים.

מרב ישראלי: אנחנו מדברים כעת על רישיון לכלי.

מרב ישראלי: יש שלושה סוגי רישיונות.

אברהם פורז: אולי הוא יקבע בדיקה מיוחדת כל שלושה חודשים?

תומר כרמי: יש בעיה נוספת: הוא נוסע על הכביש לצד כלי רכב רגילים.

אברהם פורז: תסמכו על השר.

אליעזר כהן: הערה קצרה: המתחרים עצמם רוצים להגיע עם הכלי לקצה המגבלות שלו, הם מקפידים על תקינות הכלי שעה שעה.

רינת שפרן: אז הגורמים המקצועיים מסכימים שזה שנה.

אברהם פורז: אני סומך על השר.

אברהם פורז: אם הוא צריך, הוא יקבע כל שבוע, תנו לו שיקול דעת.

אברהם פורז: אולי הוא יקבע שהרישיון לשנתיים ואחת לשלושה חודשים בודקים שתי מערכות, למשל.

אברהם פורז: קדימה.

מתן וילנאי: אל תגיד קדימה.

מרב ישראלי: אני קוראת את סעיף 7(א)-ד(1).

אברהם פורז: אני שואל: "פורמולה 1" – אין כלים כאלה על הכביש, אז איזה רישיון צריך?

מרב ישראלי: אני מבינה שהכוונה לסוג הרכב: אופנוע, מכונית וכו'.

אברהם פורז: אני חושש שמישהו יגיד שהואיל ואין רכב כזה, לא נותנים רישיון.

דנית גלעד: רשום: "ככל הנדרש".

אברהם פורז: צריך להוסיף סעיף שאם מדובר בכלי תחרותי שמשמש רק לתחרות, הסעיף לא יחול.

בני לוי: בקטעי קישור הוא צריך מספר רישוי.

אברהם פורז: היום אתה מקבל רישיון ב', וכתוב "נהג וחמישה נוסעים".

אברהם פורז: ב"פורמולה 1" יש נוסע אחד.

אברהם פורז: הכול אחר.

אברהם פורז: זה רק עניין ניסוחי.

אברהם פורז: תבדקי שלא ניפול למכשול, שאם אין פה כלי כזה אי-אפשר לקבל רישיון.

אליעזר כהן: הכוונה לכלי שנוסע על הכביש וגם מתחרה.

אברהם פורז: במירוצי ראלי יש מכוניות רגילות עם חיזוקים וכו', ועושים מירוץ.

אברהם פורז: אם יש לי רישיון ל"סובארו" אני יכול לנסוע ב"אימפרזה טורבו".

מרב ישראלי: הכוונה היא שאם אין לך רישיון רכב רגיל לא תוכל לנהוג במכונית מירוץ.

אברהם פורז: אבל אני רוצה שיהיה ברור מהניסוח שאם זה סוג של מכונית שאי-אפשר לקבל עליה רישיון רגיל, זה לא יהווה מכשול.

מרב ישראלי: נגיד שאתה נוהג ב"פורמולה 1", עדיין לא תוכל לנהוג אם אין לך רישיון נהיגה רגיל.

אברהם פורז: ברור שכל אדם שנוהג נהיגה ספורטיבית צריך רישיון נהיגה לכלי רכב כלשהו.

אברהם פורז: אבל כאן כתוב "רכב מסוג הכלי התחרותי...".

בני לוי: למשל בקרטינג לא צריך רישיון נהיגה.

בני לוי: ילדים נוהגים.

אברהם פורז: הבנת למה כוונתי, רשמי לך את ההערה.

אברהם פורז: זה ניסוח.

מרב ישראלי: בסדר.

מרב ישראלי: אני ממשיכה וקוראת את סעיף 7(א)(2)-(3).

מרב ישראלי: ראיתי בתיק הערות לגבי כל הנושאים שבהם לשר יש סמכות לקבוע כללים.

מרב ישראלי: יש דברים שלגביהם יש התייחסות בכללי הנהיגה הספורטיבית.

מרב ישראלי: יש מקומות בחוק שמתייחסים לכללי הנהיגה הספורטיבית ויש שלא.

מרב ישראלי: סיכמתי עם משרדי הממשלה שנעבור על החוק לכל אורכו, נוציא את כל המקומות שבהם לשר יש סמכות לקבוע כללים, תקנות וכו' – ונראה איפה צריך התייחסות לכללי הנהיגה הספורטיבית.

אברהם פורז: אבל ברור שאם קובעים כללים רפואיים, זה בהסכמת שר הבריאות.

מרב ישראלי: כן, זה לא ישתנה.

מרב ישראלי: אבל יש מקומות בחוק שמתייחסים לכללי הנהיגה הספורטיבית ויש שלא.

מרב ישראלי: אז נעשה עבודת רוחב ונבדוק זאת.

מרב ישראלי: אני קוראת את סעיף 7(ה) רישה.

אברהם פורז: האם לא נגיע למצב שנאסור קרטינג?

אברהם פורז: זו לא נהיגה ספורטיבית.

רינת שפרן: זה כן.

אברהם פורז: גם ילדים עושים קרטינג.

מרב ישראלי: בפסקה (ה)2 זה מכוסה.

מרב ישראלי: נקרא את זה.

מרב ישראלי: אני קוראת את 7(ה)(1).

אברהם פורז: מותר לקבל רישיון בגיל 17?

חזי יהלומי: הגיל הוא 17.

חזי יהלומי: הורדנו ל-17.

אברהם פורז: ויש הגדרה לכוחות סוס?

אברהם פורז: צריך לכתוב זאת במקום כלשהו.

אברהם פורז: אנשי משרד התחבורה, איך אתם מגדירים את ה-VHP?

חוה ראובני: גם בדיני התעבורה זה רק כוח סוס.

חזי יהלומי: בדיני התעבורה אנחנו תמיד מדברים על סמ"ק, לא על כוח סוס.

בני לוי: כוח סוס זה HP.

בני לוי: זאת השיטה הבריטית, זה קצת נמוך מזה.

בני לוי: לדעתי תיצמדו לתקן אירופי.

אברהם פורז: תכתבי HP, שזה כוח סוס, Horse Power לפי התקן האירופי.

אברהם פורז: אני רוצה ודאות בחקיקה, זה הכול.

מרב ישראלי: אני קוראת את סעיף 7(ה)(2), פסקאות (א)-(ג).

אברהם פורז: בקרטינג לא מבקשים שום רישיון, הילד יצטרך רישיון לפי זה?

אברהם פורז: ילד לא יכול לנהוג.

בני לוי: זה יותר על אופנועים.

מרב ישראלי: יש אפשרות לקבוע שלדברים מסוימים יהיה רישיון למסלול.

אברהם פורז: תרשמי לך, שיהיה ברור שתהיה אפשרות כזאת.

אברהם פורז: למשל מסלול קרטינג לילדים במהירות מסוימת, שלא יגידו ששם צריך רישיונות נהיגה.

אופיר מנצ'ל: לשר יש אפשרות לפטור מסוגים מסוימים.

אברהם פורז: צריך לבדוק שזה קיים.

גיא פינקלשטיין: אם אני רוצה לנהוג בזה, ואני לא נהגת מירוצים.

אברהם פורז: זה כמו מכוניות מתנגשות בלונה-פארק, שלא יצטרכו שם רישיון.

אברהם פורז: זה משחק.

אברהם פורז: אה נוסה במהירות של 30 קמ"ש על הרצפה בקרטינג, ונדמה לך שאתה מעל למהירות הקול.

גיא פינקלשטיין: החוק צריך להתייחס לאזרח הפשוט כמוני, שאוהב מירוץ אופנועים.

אברהם פורז: נהיגה ספורטיבית זה דבר גדול ורציני.

אברהם פורז: ש מגרש שבו ילדים ונערים, ואת, וגם מנהלת הוועדה, יכולים לנסוע בו.

חוה ראובני: אני חושבת שחסרה הסכמת הורים לעצם הוצאת הרישיון.

חוה ראובני: זה מופיע בהמשך, בסעיף 14, לעניין השתתפות בתחרות.

חוה ראובני: אולי כדאי שההורים יסכימו לפני שהוא יתחיל ללמוד לנהוג על הדבר הזה?

חוה ראובני: אולי יש לימוד מעשי, וילד בן 8,

אברהם פורז: בסדר, בהסכמת ההורה או האפוטרופוס.

אברהם פורז: הכוונה לקטין בנהיגה ספורטיבית רצינית.

אברהם פורז: לא מי שבא ללונה-פארק, שם לא יבקשו שיביא את ההורים.

חוה ראובני: רישיון נהיגה, הרישיון הפורמלי, המסודר, שיאפשר לו אחר כך את הכול.

אברהם פורז: אם קטין הולך למשהו משמעותי, הוא צריך את הסכמת הוריו וצריך רישיון.

אברהם פורז: לגבי נהיגה בלונה-פארק, כולנו יודעים מה זה.

אברהם פורז: גם היום אין רישיון, לא נעשה את זה לעסק ברישוי.

מרב ישראלי: במקרה הזה לא צריך רישיון נהיגה, אלא יהיו מקרים שבהם המסלול עצמו יקבל רישיון.

אופיר מנצ'ל: לשר יש סמכות לפטור דברים מסוימים מכל החובות של רישיון בחוק.

אברהם פורז: ואז כל מי שנוהג בתנאים ההם לא צריך רישיון.

חוה ראובני: אבל ילד בן 10, עצם הוצאת הרישיון,

אברהם פורז: אנחנו לא רוצים להחמיר את המצב היום.

אברהם פורז: בסוף ייקבע שלמכוניות המתנגשות בלונה-פארק צריך להביא את שני ההורים.

חוה ראובני: ילדים מקבלים רישיון נהיגה ספורטיבי בגיל 10, ואני חושבת שראוי שההורים יתערבו.

אברהם פורז: זו לא נהיגה ספורטיבית.

אברהם פורז: הוא משחק בלונה-פארק, הוא ילד, זה צעצועים.

אברהם פורז: את רוצה רישיון לקורקינט?

אברהם פורז: זה יותר מסוכן.

אברהם פורז: אם נופלים מזה, שוברים את הראש.

אברהם פורז: ואם קופצים לכביש?

אברהם פורז: שלא לדבר על רולר-בליידס וכל האחרים.

אברהם פורז: גם סקי מסוכן.

גיא פינקלשטיין: הסכמת הורים לקטין, זה חתימת הורים או נוכחות?

גיא פינקלשטיין: צריך להסביר את זה.

אברהם פורז: אם זה רישיון permit, הקטין צריך את הסכמת ההורים.

אברהם פורז: יש דברים שפטורים, ואז אף אחד לא צריך.

מרב ישראלי: כעיקרון, בסעיף 14(ב) נאמר שבעל רישיון למסלול לא ייתן לקטין לנסוע אצלו במסלול אלא אם כן יש אישור הורים.

מרב ישראלי: זה כבר קיים.

מרב ישראלי: כאן רוצים להקדים את ההסכמה כבר למתן הרישיון.

אברהם פורז: לא צריך.

אברהם פורז: רק שיהיה ברור שילד שבא למסלול במתקן שעשועים לא צריך רישיון.

מרב ישראלי: כאן השר יכול לקבוע זאת.

מרב ישראלי: השר רשאי לפטור.

חזי יהלומי: לא מדובר כאן רק על קרטינג.

חזי יהלומי: מדובר על בן 12-17 שיכול לנהוג ברכב של עד 30 כוח סוס.

אברהם פורז: גם זה קרטינג.

חזי יהלומי: לא, זה יותר מהיר, זה לא 10 קמ"ש.

חזי יהלומי: היום מחייבים זאת לגבי אופנוע.

אברהם פורז: השר יקבע, עם הרשות, מתי כן ומתי לא.

חזי יהלומי: יש דברים קיימים.

חזי יהלומי: עד גיל 17, ברשיונות של טרקטורון או של אופנוע עד 50 סמ"ק, אנחנו דורשים הסכמת הורים, חתימת הורים.

אברהם פורז: אבל זו לא נסיעה בכביש או בדרך ציבורית.

אברהם פורז: זו נסיעה במסלול סגור, הדבר היחיד שצריך להבטיח הוא שהוא לא יסכן את עצמו.

אברהם פורז: הוא לא מסכן את הזולת.

אברהם פורז: בדרך ציבורית מסכנים גם את הזולת.

אברהם פורז: אז לגבי הסכנה לעצמו יהיו תנאים: עד גיל מסוים לא.

אברהם פורז: הרשות תהיה מוסמכת לקבוע מגבלות.

חזי יהלומי: נותנים לילד להחליט אם הוא רוצה ללכת או לא.

חזי יהלומי: לא להורים.

אברהם פורז: זה יהיה קבוע.

אברהם פורז: יגידו שלמקום מסוים ילד בן פחות מ-15 לא הולך.

אברהם פורז: מכוניות מתנגשות בלונה-פארק, לזה לא צריך הסכמת הורים ולא רישיון נהיגה.

מרב ישראלי: לא בכוונה נקבע שילד לא צריך לקבל רישיון.

מרב ישראלי: זו כנראה טעות.

שירלי אבנר: בכלל לא התייחסנו לשאלה של הסכמת הורים.

מרב ישראלי: מוזר שילד בן שמונה יבקש רישיון בעצמו, בלי הורים, במקרים שכן צריך רישיון.

אברהם פורז: אני מציע את הדבר הזה: עד גיל 17 לא נוהגים נהיגה ספורטיבית עם רישיונות ולא כלום.

אברהם פורז: עד גיל 17 נוהגים רק במקומות שבהם זה מתאים לפי הגיל.

אברהם פורז: למשל השר יכול לקבוע שבמסלול למכוניות מסוימות מותר לנהוג מגיל 15, ובמקום אחר מגיל נמוך יותר.

אברהם פורז: זו לא נהיגה ספורטיבית, זה שעשועים לילדים.

שירלי אבנר: לא נכון, זו יכולה להיות נהיגה ספורטיבית.

שירלי אבנר: אולי זה איננו היום, אבל מחר ייקחו את אצטדיון טדי.

אברהם פורז: השר יקבע שאסור.

שירלי אבנר: רוצים שהם יוציאו רישיון כמו שצריך, שגם לקטין יהיה רישיון.

אברהם פורז: מחר מכשירים במקום כלשהו מסלול קרטינג, שלפי סוג המכוניות וכו' שר התחבורה חושב שגם ילדים מגיל 10 יכולים לנהוג בו.

אברהם פורז: את רוצה שכל ילד יבקש אישור?

שירלי אבנר: אם כבר, זה צריך להיות בשיקול דעת לכלים מסוימים וכו', אבל לא באופן גורף לומר שילדים עד גיל 17 לא צריכים.

אברהם פורז: השר קובע מתי מותר ומתי לא, נהיגת ילדים היא בכלל לא בסיפור שלנו.

חוה ראובני: נהיגה ספורטיבית, יכול להשתתף בה מישהו שהוא למטה מגיל 17 אבל היא לא עומדת בכללים של פטור מרישיון לנהיגה ספורטיבית.

חוה ראובני: לא יעלה על הדעת שילד בן 10 ייכנס לרשות המוסמכת ויבקש אישור.

אברהם פורז: אז הוא לא ישתתף.

אברהם פורז: ילדים לא משתתפים בתחרויות נהיגה ספורטיבית, חוץ משעשועים לילדים.

מרב ישראלי: החוק לא אוסר זאת.

אברהם פורז: אני מציע דבר פשוט: שר התחבורה יקבע את הכללים, הוא גם יקבע אם צריך רישיון או לא.

חוה ראובני: אפשר להתנות את הרישיון בהסכמת הורים אם זה לא אחד מהתנאים?

מרב ישראלי: נראה לי שבכל מקרה אפשר שהשר יקבע שצריך הסכמת הורים.

אברהם פורז: אני רוצה להסביר: השר יקבע מתי צריך הסכמת הורים ומתי לא.

אברהם פורז: כדי שלא לכל לונה-פארק יהיה צורך בהסכמת הורים.

מרב ישראלי: אם יש פטור מרישיון נהיגה לגבי מסלול מסוים, זה סעיף 7(ב).

אברהם פורז: זה לא רק המסלול, זה גם סוג כלי הרכב.

אברהם פורז: המכלול.

מרב ישראלי: כן.

מרב ישראלי: אבל ילד בן 15, מותר לו להשתתף במירוץ אופנועים, נניח.

מרב ישראלי: במקרה הזה הוא כן ירצה רישיון נהיגה, ואז אנחנו רוצים הסכמת הורים.

אברהם פורז: בסדר.

מרב ישראלי: אני קוראת את סעיף 7(ו) – זה באישור ועדת הכלכלה?

אברהם פורז: לא, אנחנו מחוקקים, שיהיה ועדת החינוך, התרבות והספורט.

מרב ישראלי: יש כאן גם הערת ניסוח חקיקה, שמקובלת על משרדי הממשלה: אי-אפשר שהשר ישנה את החוק בתקנות.

מרב ישראלי: נוריד את סעיף קטן (ה) לתוספת לחוק, והוא יוכל לשנות את התוספת, באישור הוועדה.

מרב ישראלי: בתקנות הוא ישנה וזה יישאר בחוק 30 כוחות סוס?

מרב ישראלי: אי-אפשר.

מרב ישראלי: אני קוראת את סעיף 7(ז)-(ח).

מרב ישראלי: הניסוח הזה לא ברור.

מרב ישראלי: הצעתי כאן ניסוח אחר, שמקובל על משרדי הממשלה: אחרי לפי סעיף זה, יהיה: "רישיון לנהיגה ספורטיבית לקטין שטרם מלאו לו 17 שנים, יצוינו התנאים האמורים בסעיף 4(ב) ברישיון" – התנאים זה הסכמת הורים.

מרב ישראלי: כלומר, תהיה אפשרות לאנשים במסלול לראות זאת ברישיון עצמו.

אברהם פורז: צריך להיות ברור שזה הורים או אפוטרופוסים.

מרב ישראלי: כן, זה כתוב.

מרב ישראלי: כלומר, התנאים יירשמו ברישיון בכל מקרה, וכן הוא רשאי לקבוע תנאים נוספים לגבי קטין.

מרב ישראלי: כך יהיה יותר קל לבעל המסלול לראות את הצורך.

מרב ישראלי: אני קוראת את סעיף 7(ט).

אברהם פורז: למה רק לשנה?

אברהם פורז: אם אחד מקבל רישיון ל"פורמולה 1", מה אכפת לי שזה יהיה לחמש שנים?

בני לוי: בגלל בדיקות רפואיות חייבים לחדש רישיון לנהיגה ספורטיבית בכל שנה, כך זה נהוג בעולם, לא נשנה.

אברהם פורז: אבל יכול להיות שנתנה זאת רק בבדיקה הרפואית.

אברהם פורז: אתה מחדש אגרה פעם בחמש שנים, ובכל שנה אתה עובר בדיקות.

אברהם פורז: בסדר, תכתבי "עד שנתיים", השתכנעתי.

שירלי אבנר: זה מנוגד לתקנים בעולם.

אברהם פורז: השר יכול לקצר לתקופה שלא עולה על שנתיים.

שירלי אבנר: למה לקצר, סליחה שאני מדקדקת בקטנות.

אברהם פורז: למה לקצר, כשאפשר להעמיס ביורוקרטיה?

אברהם פורז: למה שיהיו חיים קלים.

אברהם פורז: הסרט "ניחוח אישה" זה המקרה היחיד שראיתי בו נהג עיוור, לא ראיתי אחרים.

רינת שפרן: הגורם המקצועי מסכים לשנה, למה להתווכח.

אברהם פורז: הרישיון יהיה לשנתיים, אבל יהיה כתוב שבתום שנה צריך בדיקה אישור רפואי, והוא יצורף.

אברהם פורז: פחות ביורוקרטיה.

שירלי אבנר: יותר קשה לבדוק ולפקח.

אברהם פורז: אפשר.

אברהם פורז: השר יקבע בתקנות.

אברהם פורז: שנתיים, אולי צריך כל חצי שנה?

שירלי אבנר: למה לא שנה, כמו שמקובל בעולם?

אברהם פורז: ביורוקרטיה.

אברהם פורז: גם כך האזרחים מטורטרים, השר יכול לקבוע גם שלושה חודשים.

בני לוי: הוא יכול להיצמד לכללים הבין-לאומיים.

אברהם פורז: אני לא רוצה להגביל את השר.

אליעזר כהן: יום אחד קיבלתי הודעה שלא צריך לחדש את רישיון האקדח כל שנה.

אליעזר כהן: הייתי בהלם.

אליעזר כהן: שנתיים הלכתי לא מאופס.

אליעזר כהן: לא מאשרים לי רישיון כל שנה.

אליעזר כהן: זאת גישה נכונה, מינימום ביורוקרטיה.

מרב ישראלי: אני קוראת את סעיף 7(י) ואת סעיף 8(א).

מרב ישראלי: זה הרישיון השלישי: כלי, נהיגה ושטח.

מרב ישראלי: אני קוראת את סעיף קטן (ב)(1)-(2).

אברהם פורז: אם יהיה מסלול על קרקע חקלאית?

אברהם פורז: נניח שרוצים לעשות מירוץ על דרך כורכר?

בני לוי: זה ארעי.

בני לוי: כאן זה מסלול קבוע.

אברהם פורז: אם זה קבוע, אני מסכים.

מרב ישראלי: אני קוראת את פסקאות (3)-(4) בסעיף 8(ב).

מרב ישראלי: בפסקה (4) נעשה תיקון: "ההתאחדות המרכזת והמייצגת תחום נהיגה ספורטיבית הנוגע לעניין", כי צריך להיות ברור שזו התאחדות מסוימת.

אברהם פורז: אנחנו לא נותנים פה מונופול?

מרב ישראלי: גוף כלשהו צריך לאשר שכללי הנהיגה הספורטיביים.

אופיר מנצ'ל: ההתאחדות מוכרת על-ידי משרד החינוך.

אברהם פורז: אי-אפשר לתת לגוף פרטי זכות וטו.

אברהם פורז: אולי הרשות, לאחר שהתייעצה?

מרב ישראלי: הרשות מאשרת את כללי הנהיגה הספורטיבית ומפרסמת אותם.

מרב ישראלי: נכתוב "הרשות", אחרי התייעצות.

שוקי דקל: כך זה גם בספורט.

מרב ישראלי: אז "הרשות לאחר התייעצות עם ההתאחדות", הספציפית.

מרב ישראלי: אני משלימה את הקריאה.

מרב ישראלי: גם בהמשך נכתוב התייעצות עם מועדון הנהיגה ולא אישור שלו.

מרב ישראלי: אני קוראת את סעיף 8(ג)(1)-(2).

אברהם פורז: איך יבדקו את יכולתו הכספית?

אברהם פורז: הוא צריך להביא הצהרת הון?

אברהם פורז: ערבות בנקאית?

מרב ישראלי: זה דבר מקובל לחקיקה.

שירלי אבנר: אני יכולה להסביר?

שירלי אבנר: מעבר לחשיבות שבהקמה ובתפעול נאותים של העסק, המסלול, יש אחריות כלפי מי שמגיעים למקום.

שירלי אבנר: זה עוד פן שבו חשובה היכולת הכלכלית.

אברהם פורז: אז אולי צריך חובת ביטח?

אברהם פורז: ראינו מקרים שמכונית מירוץ עפה לתוך הקהל.

מרב ישראלי: אני קוראת את פסקאות (3)-(5) בסעיף 8(ג).

מרב ישראלי: אני קוראת את סעיף 8(ד)-(ה).

אברהם פורז: גם כאן – שנתיים.

מרב ישראלי: אני משלימה את קריאת סעיף 8.

מרב ישראלי: אני קוראת את סעיף 9(א)-(ב)(1).

אברהם פורז: מה זה כל גורם אחר?

מרב ישראלי: אולי רשות מקומית.

דנית גלעד: אולי המשטרה, אם מחליטים לסגור קטע דרך.

מרב ישראלי: אני קוראת את פסקה (2) בסעיף 9(ב).

מרב ישראלי: גם כאן צריך תיקון לגבי החלטת הרשות עם התייעצות בהתאחדות הרלוונטית.

מרב ישראלי: אני קוראת את פסקה (4)(א) בסעיף 9(ב).

אברהם פורז: ברור שהכוונה בדבר משמעותי?

אברהם פורז: כי כל אירוע שמביא המונים יוצר פקקים.

אברהם פורז: אם עושים אירוע כזה, יש הכבדה.

אברהם פורז: אולי לכתוב "בלתי סביר"?

מרב ישראלי: אני משערת שהמשטרה נותנת דעתה על כך.

דנית גלעד: המשטרה כפופה למינהל ציבורי.

דנית גלעד: אין כוונה למנוע אירוע משום פגיעה כזאת, אלא להבטיח שנעשו הסידורים המתאימים, כמו הכוונת תנועה, אם היא נדרשת.

אברהם פורז: ברור שזאת המגמה.

אברהם פורז: זה נרשם בפרוטוקול.

אברהם פורז: הרי כל אירוע שמביא המונים יוצר בעיות בתנועה.

דנית גלעד: זאת הכוונה בסעיף הזה לגבי סדרי התעבורה.

דנית גלעד: כאן לא מדברים על סגירת כביש ציבורי.

בני לוי: אני מראה תמונה של פינוי דרך לצורך מירוץ.

בני לוי: זה מסביר איך זה נעשה.

אברהם פורז: שלא יהיה מי שיעתור לבג"ץ ויגיד שזה פוגע בסדרי התנועה באזור והוא מתנגד לסגירת הכביש, ולא משנה שהמשטרה מסכימה לכך.

אברהם פורז: הבעיה היא משפטית, לא מהותית.

אברהם פורז: מה יקרה אם מישהו יעתור לבג"ץ?

דנית גלעד: אני רוצה להגיב.

דנית גלעד: לא בכדי הדגשתי שמדובר בסדרי התעבורה.

דנית גלעד: סגירת כבישים מוסדרת בסעיף אחר ונוגעת לקטעי קישור, זה עניין אחר, שגם הוסדר בתקנות.

אברהם פורז: אני חושב שצריך להוציא את העניין של "וכי אין בקיום אירוע הנהיגה הספורטיבית כדי לפגוע בסדרי התעבורה באזור".

אברהם פורז: קצין משטרה יביא בחשבון את כל השיקולים.

אברהם פורז: וגם על סדרי התעבורה.

אברהם פורז: נכתוב: "ניתן אישור קצין משטרה כי נעשו הסידורים המתאימים והובטחו סדרי התעבורה".

אברהם פורז: אני לא רוצה שמישהו יעתור ויגיד שאתם לא רשאים.

רינת שפרן: הכול מידתי, גם בבג"ץ.

אברהם פורז: יגידו שהמשטרה חרגה מסמכותה.

מרב ישראלי: זה שיקול דעת של המשטרה.

אברהם פורז: זה לא כתוב.

אברהם פורז: לכאורה, אם זה פוגע בסדרי התעבורה, אין פה שיקול דעת למשטרה.

אברהם פורז: הייתי רוצה לומר: "ניתן אישור של קצין משטרה שנעשו הסידורים המתאימים", וקצין המשטרה ישכנע.

רינת שפרן: צריך לדאוג לביטחון הציבור גם כשיהיה מירוץ.

אברהם פורז: אני רוצה שיהיה ברור, שלא יהיה עותר נודניק שעותר לבג"ץ ואומר שסגירת הרחובות פוגעת בסדרי התעבורה.

רינת שפרן: בכל מקרה הוא יוכל לעתור, עתירות לבג"ץ תמיד יהיו, והוא יבדוק אם זה מידתי.

אברהם פורז: לא צריך לנסח את זה כך שנותנים להם בסיס.

דנית גלעד: סגירת הכבישים לא מוסדרת בסעיף הזה.

דנית גלעד: מן הסתם כשמקיימים אירוע גדול מגיע ציבור גדול מאוד, ויש להסדיר את התנועה – פקקים.

דנית גלעד: גם לגבי חנייה יש לעשות זאת.

אברהם פורז: תוסיפי: "וכי לדעת קצין המשטרה האמור אין בקיום האירוע...".

דנית גלעד: "לדעת קצין המשטרה נעשו הסידורים המתאימים".

אליעזר כהן: אין בעיה לדעתי, בענפי ספורט אחרים סוגרים אזורים.

אברהם פורז: יהיו אנשים שירצו למנוע את האירועים האלה, מאלף ואחת סיבות.

אברהם פורז: אני לא רוצה לתת להם סעיף בחוק.

אברהם פורז: הם יגידו: סתם סוגרים כבישים?

אברהם פורז: כדי שאנשים ישתעשעו עם מכוניות?

אליעזר כהן: מה עם סגירה לתחרות אופניים, ענפי ספורט אחרים?

דנית גלעד: אולי: "נעשו הסידורים המתאימים כדי למנוע פגיעה...".

מרב ישראלי: הבעיה היא זאת: יכול להיות שתמיד תהיה פגיעה כלשהי בסדרי התעבורה.

מרב ישראלי: קביעה קטגורית שקצין המשטרה אומר שאין פגיעה, כשיהיו קצת פקקים – ברור שזה בלתי אפשרי.

מרב ישראלי: לכן צריך לנסח בצורה מתונה יותר.

דנית גלעד: מקובל.

דנית גלעד: אגב, למה על דרך השלילה?

אברהם פורז: נכתוב "בלתי סבירה".

אברהם פורז: גמרנו.

אברהם פורז: פגיעה בלתי סבירה היא אם מחדרה עד גדרה אף אחד לא נוסע.

דנית גלעד: שוב, זה לא הסעיף של החסימה.

מרב ישראלי: אבל אלה הפקקים שדיברת עליהם, זה כן רלוונטי.

מרב ישראלי: אני קוראת את סעיף 9(ב)(4)(ב).

מרב ישראלי: אני קוראת את פסקה (5) בסעיף זה.

מרב ישראלי: אני קוראת את סעיף 9(ג)(1)-(4).

אברהם פורז: צריך לכתוב כאן "תהיה סבירה".

אברהם פורז: "מזערית בלבד" – זה כאילו זניח.

מרב ישראלי: אני קוראת את פסקאות (5)-(6).

מרב ישראלי: אני קוראת את סעיף 9(ד)-(ה).

מרב ישראלי: כאן הוצעה תוספת, שמקובלת על משרדי הממשלה: "היה הרישיון לקיומם של כמה אירועי של נהיגה ספורטיבית באותו מסלול מירוץ ארעי, יצוינו ברישיון המועדים שבהם התקיימו האירועים האמורים".

מרב ישראלי: אם לא כן, לא יודעים מהם המועדים.

מרב ישראלי: אני קוראת את סעיף 9(ו).

אברהם פורז: שנתיים.

מרב ישראלי: בסדר.

שירלי אבנר: אני מבקשת להזכיר שזה מסלול ארעי.

אברהם פורז: הוא יכול להחליט שבכל פסח, בתנאים מסוימים, הוא יכול לחדש.

אברהם פורז: בסדר, שנה אחת.

אברהם פורז: אני יודע שאתם לא סומכים על השרים.

אברהם פורז: המערכת הממשלתית חושבת שהשרים מושחתים או אידיוטים.

אליעזר כהן: וזה עוד יותר חמור לגבי חברי הכנסת.

אליעזר כהן: רק העיתונאים חכמי הדור.

מרב ישראלי: אני קוראת את סעיף 9(ז).

מרב ישראלי: אני קוראת את סעיפים 10-11.

מרב ישראלי: כאן יש תיקון שהוכנס על-ידי ועדת הכלכלה: "ואולם רישיון הנהיגה הספורטיבית, לפי הוראות סעיף 7, אינו ניתן כלל להעברה".

אברהם פורז: ברור.

מרב ישראלי: לגבי סעיף 12, כאן יש נוסח חלופי.

מרב ישראלי: היה ויכוח גדול על נוסח הסעיף הזה בוועדת הכלכלה.

מרב ישראלי: כתוצאה מזה יש נוסח חלופי, שמוסכם על כל משרדי הממשלה, כך אני מבינה.

מרב ישראלי: הוא צריך לעבור עיבוד, אבל לפחות הכוונה תהיה ברורה: "שימוש מותר בכלי תחרותי שניתן עליו רישיון: 12.

מרב ישראלי: (א) כלי תחרותי שניתן עליו לראשונה רישיון לכלי תחרותי וקודם למתן הרישיון כאמור לא רשם ולא ניתן עליו רישיון לפי הוראות פקודת התעבורה, לא יירשם ולא יינתן עליו רישיון לפי הוראות הפקודה האמורה".

מרב ישראלי: אסביר את הכוונה: כשרכב הוא רכב תחרותי, הוא רק רכב תחרותי.

מרב ישראלי: לא יהיה לו רישוי גם לפי פקודת התעבורה.

אברהם פורז: אם הוא צריך להגיע עד המסלול, הוא צריך נגרר?

אברהם פורז: אין אפשרות לתת לו רישיון ארעי לנוע בכביש, גם אם זה לא מהווה סכנה?

דנית גלעד: זה מהווה סכנה.

אברהם פורז: יש היום רכב אספנות שבוודאי אינו עובר שום תקינה של היום.

אברהם פורז: הוא לא עובר תקינה מודרנית של היום.

אברהם פורז: אולי אפילו אין לו איתות.

אברהם פורז: ובכל זאת נותנים לו לנוע בשעות מסוימות.

אברהם פורז: צריך למנוע מצב שאם כלי רכב כזה צריך להגיע למסלול, וקובעים לו כמה כללים בסיסיים, שזה לא יהיה דווקא על-ידי נגרר.

אברהם פורז: זה מייקר.

אברהם פורז: אם יש תנאים שמאפשרים לו לנוע בלי גרירה?

אברהם פורז: נניח כלי רכב שהוא מהסוג שמקובל במכוניות רגילות – "סובארו אימפרזה טורבו", יש גם גרסה שנעה בכבישים.

אברהם פורז: יש לו חיזוקים, רק מושב אחד וכו'.

אברהם פורז: למה שלא יגיע למסלול על הגלגלים שלו?

דני לוי: הוא גם נוסע על הגלגלים במסגרת מירוץ, בקטע הקישור, עם כל הציבור.

דני לוי: אין בעיית בטיחות.

תומר כרמי: הוא יחייב בביטוח חובה גם בקטעים האלה.

רינת שפרן: שר התחבורה קבע שהוא לא רוצה שהכלי הזה יהיה על הכביש, זה משנה את כל נושא הביטוח.

אברהם פורז: שר התחבורה יכול לקבוע כללים.

אברהם פורז: אני לא רוצה לסגור את האזיקים ולזרוק את המפתח למים.

אברהם פורז: אולי השר יקבע שכלי כזה, בשעות מסוימות, עד למסלול, יכול להגיע על גלגלים.

אברהם פורז: הגרירה הזאת עולה כסף.

דנית גלעד: נכון שיש עניין התקינה, ולעניין הזה משרד התחבורה מתנגד, כי יכול להיות שיש שינויים ברכב הזה.

דנית גלעד: מעבר לכך, יש העניין של הפרעה לציבור.

דנית גלעד: זו קבוצה של כלי רכב שמושכת תשומת לב.

דני לוי: גם בחורה שלובשת חצאית מיני מושכת תשומת לב.

רינת שפרן: לא באמצע הכביש.

אברהם פורז: גם עגלה עם סוס נוסעת בכביש.

דנית גלעד: לא בכביש מהיר.

אברהם פורז: לא אמרתי שהוא יכול לנסוע תמיד.

אברהם פורז: צריך לתת לשר את האפשרות.

אברהם פורז: אם הוא ישתכנע,

רינת שפרן: עמדת שר התחבורה היא שאי-אפשר.

רינת שפרן: זה עבר המון נוסחים.

אברהם פורז: אז הוא לא ייתן.

חוה ראובני: יפסלו את העמדה הזאת שהוא יכול לאסור, כי יגידו שמרגע שהחוק אושר...

אברהם פורז: שר התחבורה, לגבי סעיף כזה, יכול לתת רישיון לנוע בדרכים אל ומעבר, בתנאים שיקבע.

חוה ראובני: אנחנו מבקשים להסתייג.

אברהם פורז: אני יודע שאתם לא סומכים על השרים ועל עצמכם.

דנית גלעד: גם המשטרה מבקשת להסתייג.

שירלי אבנר: גם משרד המשפטים מבקש להסתייג.

רינת שפרן: גם משרד החינוך, זה משנה את כל החוק.

רינת שפרן: גם מבחינת ביטוח, גם מבחינות אחרות.

אברהם פורז: רכב אספנות, נניח "פורד טי", התחילו לייצר אותו ב-1914.

רינת שפרן: כלי תחרותי הוא רכב מסוכן, לא כמו רכב אספנות.

שירלי אבנר: מעבר לזה, זה כלי רכב שניתן עליו לראשונה רישיון לכלי תחרותי, זה מה שניתן עליו.

אברהם פורז: אני מציע שלשר התחבורה תהיה סמכות, זה הכול.

שירלי אבנר: צריך לזכור שיש כאן פקודת ביטוח רכב מנועי.

שירלי אבנר: בזירה הזאת יש גם הפלת"מ.

אברהם פורז: יכול להיות שתצטרכו לקבוע הוראות מיוחדות שזה כן צריך להיות מבוטח.

אברהם פורז: אני לא אומר איך.

אברהם פורז: אסור ליצור איסור טוטלי, כי זה אבסורד.

חוה ראובני: ההיגיון שביסוד החוק הזה, אדוני היושב-ראש, הוא להפריד בין תחבורה לספורט מוטורי.

חוה ראובני: ספורט מוטורי הוא לא תחבורה, הוא ענף ספורט.

חוה ראובני: הכלים שמשמשים בו הם כלי ספורט, לא כלי תחבורה.

אברהם פורז: נכון, אבל מה לעשות שאנחנו לא עיוורים.

אליעזר כהן: הוא מדבר על נסיעת כלי הספורט בכבישים.

אליעזר כהן: הוא מדבר על העברת כלי מסוים במצב מסוים במעבר מסוים.

חוה ראובני: אין דרך להשגיח ולפקח.

רינת שפרן: נציגי שר התחבורה אומרים שהשר לא ייתן את זה.

רון דרור: רק כדי להראות כמה היושב-ראש צודק אני מזכיר לנציגת משרד התחבורה שב-1970 שר התחבורה עשה תקנות, לפי פקודת התחבורה, שאישרו מירוץ "פורמולה 1" בארץ.

חוה ראובני: השתנה משהו מאז.

שירלי אבנר: זה היה חד-פעמי.

אברהם פורז: אני לא אומר שהשר יתיר, אבל לדעתי צריך ליצור מצבים.

אברהם פורז: נניח שיש התכנסות של כל כלי הרכב במקום כלשהו, והמסלול מתחיל שני קילומטר משם.

אברהם פורז: אז יצטרכו להביא את כל הגררים שוב?

רינת שפרן: כל משרדי הממשלה מתנגדים, זה יעכב את החוק.

אברהם פורז: תגידו שאתם לא סומכים על השרים.

דנית גלעד: לא סביר שלקטעי קישור יהיו כל כך הרבה מגבלות, אף שזה קטע קטן, וגם השר לביטחון פנים נדרש לכך, ואילו כאן, בקטעי דרך ארוכים,

מרב ישראלי: אם עושים את זה, אז לפחות שיהיו כאן אותן המגבלות של קטע קישור.

אברהם פורז: בטח.

תומר כרמי: בטח לענייני ביטוח.

אברהם פורז: אם המירוץ הוא באור, במקום כלשהו, אז אפשר לנסוע ב"סובארו אימפרזה", שיכולה לנסוע 250 קמ"ש, ויש לה בלמים וכו'.

אברהם פורז: העובדה שהוציאו לה את הכיסאות וחיזקו לה את הדפנות לא עושה אותה למסוכנת בכביש, ביום, יותר מכל כלי רכב אחר.

אברהם פורז: אבל אתם רוצים שיסחבו אותה בגרר, שזה יעלה אלפי שקלים.

שירלי אבנר: אז אתה מאפשר לו לנסוע בכביש מס' 1.

רינת שפרן: כלי הרכב יגיעו מכל הארץ.

רינת שפרן: הביטוח יעלה יותר מהגרר.

שירלי אבנר: זה סיכון לציבור.

אברהם פורז: איזה סיכון לציבור?

אברהם פורז: מכונית כזאת מסוכנת יותר מכל מכונית אחרת?

אברהם פורז: את לא יודעת במה מדובר ואת אומרת דבר שאין לו טעם.

אברהם פורז: מכונית כזאת היא מכונית שהוציאו ממנה את המושבים, חיזקו אותה כדי שלא תתרסק.

אברהם פורז: אגב, יש מכוניות כאלה שנעות בכבישים.

אברהם פורז: "סובארו אימפרזה טורבו" אפשר לקנות כזאת בכסף.

אברהם פורז: רק היא לא מחוזקת מבפנים, אז מה?

דני לוי: אני רוצה לומר את עמדת הספורטאים.

דני לוי: אנחנו בדעה של המשרדים.

דני לוי: הבלאי בנסיעה על הכביש יגמור אותנו.

אברהם פורז: מבחינתי, תביא אותה בגרר.

אברהם פורז: אני רוצה ליצור מצב שאם פעם צריך משהו, לא נהיה במצב שזה בלתי אפשרי.

יואב בן אור: אני מהפיקוח על הביטוח במשרד האוצר.

יואב בן אור: אנחנו תומכים בהצעה, בתנאי שיחולו עליה הכללים של הביטוח.

יואב בן אור: ולא רק זה, כל התנאים של קטע קישור.

דנית גלעד: אנחנו מסתייגים בכל מקרה.

רינת שפרן: גם אנחנו.

שירלי אבנר: גם אנחנו.

אברהם פורז: שלא תהיה אי-הבנה: רק חתימת השר לביטחון פנים תירשם כהסתייגות, או חתימת כל שר אחר.

אברהם פורז: אתם יכולים להגיד מה שאתם רוצים.

אברהם פורז: כל שר שרוצה להסתייג, אני רוצה לקבל מכתב בחתימתו.

אברהם פורז: ואם אין שר, ראש הממשלה.

מרב ישראלי: אני קוראת שוב את סעיף 12(א) בנוסח המוצע על-ידי הממשלה.

מרב ישראלי: סעיף קטן (ב): "לא ינהג אדם בכלי תחרותי שניתן עליו רישיון כלי תחרותי אלא בנהיגה ספורטיבית, ואין ברישיון הכלי התחרותי כדי להוות אישור לכל שימוש בו שלא לצורך נהיגה כאמור".

מרב ישראלי: אנחנו נוסיף בסעיף קטן (ד) אפשרות של "למעט".

מרב ישראלי: סעיף קטן (ג): "(1) על אף הוראות סעיף קטן (ב), כלי תחרותי שניתן עליו רישיון כלי תחרותי וקודם למתן הרישיון כאמור נרשם וניתן עליו רישיון לפי הוראות פקודת התעבורה" – זה המצב שקיים היום – "יותלה הרישיון אשר ניתן לפי הוראות הפקודה כאמור, ושר התחבורה, בהתייעצות עם השר, רשאי לקבוע תנאים לביטול התליית הרישיון, ובלבד שהרישיון התחרותי...".

מרב ישראלי: זאת אומרת, בכל זמן נתון יכול להיות או כלי תחרותי או כלי נהיגה.

מרב ישראלי: "(2) שר התחבורה רשאי לקבוע סוגי כלים תחרותיים לגביהם תחול הוראת פסקה (1) וכן סוגי כלים תחרותיים לגביהם יבוטל הרישיון שניתן לפי פקודת התעבורה" – לא יותלה אלא יבוטל – "משניתן לכלי התחרותי רישיון כלי תחרותי, משבוטל הרישיון כאמור לא ניתן יהיה לחדשו".

מרב ישראלי: כלומר, בסוגים מסוימים שהוא יקבע.

מרב ישראלי: כעת, לפי החלטת הוועדה, מוסיפים סעיף נוסף, שבו ניתן סמכות לשר התחבורה, בהתייעצות?

אברהם פורז: לא, אני סומך עליו.

דנית גלעד: קטעי בקישור זה בהסכמת המשרד לביטחון הפנים.

אברהם פורז: אני מדבר על רישוי הרכב.

אברהם פורז: זה שר התחבורה, אני סומך עליו, הוא קובע אם למכוניות יהיו בלמים או לא.

מרב ישראלי: נקבע סמכות לשר התחבורה, בתנאים שיקבע, לאפשר תנועה של רכב בכביש רגיל, לא של נהיגה ספורטיבית.

מרב ישראלי: היושב-ראש רצה לכתוב: "ובלבד שישתכנע שלא ייגרם סיכון כלשהו לציבור".

מרב ישראלי: אנחנו מוסיפים את המגבלות של קטעי קישור, כבקשתכם.

מרב ישראלי: רשמתי את הבקשה שלכם להסתייגות.

אברהם פורז: שיהיה ברור שגם עניין הביטוח מוסדר.

מרב ישראלי: כן.

מרב ישראלי: שר שמעוניין להסתייג, שיעביר הסתייגות בכתב, חתומה על-ידי השר.

מרב ישראלי: אני חוזרת לנוסח הרגיל, וקוראת את סעיף 13.

מרב ישראלי: אני קוראת את סעיף 14(א)-(ב).

אברהם פורז: נדרשים שני התנאים במצטבר?

אברהם פורז: למה?

אברהם פורז: אם ההורה הסכים, זה מספיק, למה שיהיה נוכח?

אברהם פורז: נרתק את ההורה למסלול?

מרב ישראלי: למחוק את חובת הנוכחות?

קריאה: אם ההורה לא יכול להגיע, הילד לא משתתף במירוץ?

מרב ישראלי: אולי נעשה הבחנה בין גילים?

אברהם פורז: אם ההורה חתם, נגמר העניין.

מרב ישראלי: השאלה היא אם אפשר לאמת את החתימה של ההורה?

אברהם פורז: שיביאו תצהיר מעורך דין, אבל למה ההורה צריך להיות שם?

רינת שפרן: אם ההורה נמצא, הילד מתנהג אחרת.

רינת שפרן: כתוב: "או בוגר אחר שהוסמך על ידו".

רינת שפרן: בכל זאת זה ספורט עם סיכון מסוים.

רינת שפרן: כשיש דמות של הורה, זה אחרת.

רינת שפרן: כתבנו גם "בוגר אחר שהוסמך על ידו".

רינת שפרן: ברור שמישהו יביא את הילד.

מרב ישראלי: אולי זה לא סביר לגבי נוער, אבל ילדים בני 8-10?

רינת שפרן: גם בגיל נוער, הרי עכשיו אמרו שצריך נהג מלווה בנהיגה רגילה, וזה מוכיח את עצמו.

אברהם פורז: זה סיפור אחר לחלוטין.

אברהם פורז: אני מציע למחוק את הסעיף הזה, הוא מיותר לגמרי.

אברהם פורז: זה לא בייבי-סיטינג.

אברהם פורז: הוא כבר די מבוגר.

מרב ישראלי: גם לגבי ילדים צעירים?

אברהם פורז: כן, ממילא ההורים יבואו אם זה ילד קטן.

אברהם פורז: הילד יגיע ולא יוכל להשתתף כי לא הביא את ההורים?

אברהם פורז: לא צריך.

מרב ישראלי: אני קוראת את סעיף 14(ג)-(ד).

מרב ישראלי: אני קוראת את סעיף 15(א).

מרב ישראלי: הצעתי הצעה, וזה מקובל על הממשלה: יש בפוליסות ביטוח כל מיני דברים שיכולים לאיין את הדברים האלה – החרגות, התיישנות.

מרב ישראלי: לכן נוסיף סמכות לשר.

מרב ישראלי: נקבע שזה יהיה בהתאם לתנאים שהשר קבע, בהסכמת שר המשפטים, ובהתייעצות,

אברהם פורז: לא צריך, מספיק שר התחבורה.

מרב ישראלי: זה שר החינוך, הממונה על החוק.

מרב ישראלי: לפחות נקבע התייעצות עם המפקח על הביטוח.

אברהם פורז: בסדר.

שירלי אבנר: ועם משרד המשפטים?

אברהם פורז: לא צריך.

אברהם פורז: בכל משרד ממשלתי יש יועץ משפטי, והוא כפוף למשרד המשפטים.

יואב בן אור: לגבי סעיף 14(א)(3), צריך שיהיה ברור שחובת הביטוח לפי ביטוח רכב מנועי היא רק לקטע הקישור.

יואב בן אור: כרגע זה לא ברור.

יואב בן אור: כתוב שאם הוא כולל קטע קישור הוא חייב פוליסת ביטוח לפי פקודת ביטוח רכב מנועי.

יואב בן אור: אבל הפוליסה צריכה להיות רק לקישור.

יואב בן אור: אחרת זה יעלה הרבה.

דנית גלעד: עכשיו התרתם לרכב גם להגיע לתחרות.

רון דרור: אבל היושב-ראש אמר שבקטע קישור יהיו אותם תנאים.

אברהם פורז: כולנו מבינים.

מרב ישראלי: ננסח את זה, אל תדאגו.

אברהם פורז: הואיל ואלו אירועים מיוחדים, שאולי הפוליסות הסטנדרטיות לא מכסות כי יש החרגות, שיהיה ברור שהפוליסה היא כזאת שהיא מכסה את כל האפשרויות.

מרב ישראלי: אז בסעיף 15 אנחנו נותנים לשר אפשרות לקבוע תנאים.

מרב ישראלי: אני קוראת את סעיף 15(ב)-(ג).

מרב ישראלי: אני קוראת את סעיף 16.

מרב ישראלי: כאמור, נעשה האחדה לגבי התאמה.

מרב ישראלי: נעבור על כל הסעיפים.

מרב ישראלי: אני קוראת את סעיף 17.

מרב ישראלי: נוסיף לכאן גם את סעיף 12.

מרב ישראלי: אני קוראת את סעיף 18.

מרב ישראלי: האם להוריד את המילים "ככל שקבע השר"?

שירלי אבנר: משאירים.

מרב ישראלי: יש אי-אחידות בניסוח.

מרב ישראלי: גם זה מתייחס לכללי הנהיגה הספורטיבית, אם צריך.

אברהם פורז: לגבי סעיף 19, זה נראה לי אבסורד מוחלט.

אברהם פורז: מותר לנהוג בשכרות בכלי רגיל?

מרב ישראלי: הבעיה היא שפקודת התעבורה לא חלה.

מרב ישראלי: לכן צריך לכתוב זאת.

אברהם פורז: אז תכתבי שכל הסעיפים של פקודת התעבורה הנוגעים לכשירות של נהג יחולו.

מרב ישראלי: לא, צריך לעבור סעיף-סעיף.

אליעזר כהן: וצריך להוסיף השפעת סמים, סטרואידים.

מרב ישראלי: אני קוראת את סעיף 19.

אברהם פורז: אני מציע לכתוב שהשר יקבע בתקנות כשירות לנהיגה ספורטיבית.

שירלי אבנר: לא, זו הוראה,

אברהם פורז: אם היה לי זמן, הייתי מתווכח אתכם, אבל אין לי זמן.

מרב ישראלי: אני משלימה את קריאת הסעיף.

מרב ישראלי: כפי שאמר חבר הכנסת כהן, חסרה כאן הוראה לגבי סמים.

מרב ישראלי: בחוק הספורט יש הוראה שאוסרת על ספורטאי להשתמש בתכשירים ממריצים, שזה לא לפי פקודת הסמים.

מרב ישראלי: יש הסכמה להכניס כאן סעיף שדומה לסעיף 6 לחוק הספורט, איסור שימוש.

שוקי דקל: שימוש לרעה בסמים אסורים.

מרב ישראלי: אז אנחנו מוסיפים סעיף: אני מבהירה שאיסור על סמים הוא לפי פקודת הסמים הכללית.

מרב ישראלי: שכרות היא לפי פקודת התעבורה.

מרב ישראלי: אני קוראת את סעיף 20.

מרב ישראלי: אני קוראת את סעיף 21(א).

אליעזר כהן: זה קצת דרקוני, אבל זה למען בטיחות הציבור.

מרב ישראלי: אני מתחילה בקריאת סעיף 21(ב).

אברהם פורז: באיזו עבירה מדובר בפסקה (1)?

מרב ישראלי: זאת אחת ההערות.

מרב ישראלי: מייד אגיד את כל ההערות לסעיף הזה.

מרב ישראלי: אני משלימה את קריאת סעיף 21(ב)-(ג).

אברהם פורז: אני יוצא לכמה דקות וחבר הכנסת כהן ימשיך במקומי.

אברהם פורז: תקבעו בית משפט.

אברהם פורז: יש פה עבירה שהיא פשע?

שירלי אבנר: כן, בסעיף 23 זה מפורט.

שירלי אבנר: זה הנוסח המקובל בצווי הפסקה מינהליים.

מרב ישראלי: אני מבינה שזה מוסכם עליכם: לא ניתנה אפשרות למוציא הצו המינהלי לבטל אותו אם השתכנע שהבעיות הוסרו.

מרב ישראלי: אין סיבה שהאדם ילך לבית משפט אם מוציא הצו השתכנע.

מרב ישראלי: לכן מוצע להוסיף סמכות למוציא צו ההפסקה המינהלי, שהוא רשאי לבטל הצו בתנאים או בלי תנאים, אם הוכח שהסיבה להוצאת הצו הוסרה, ואם היה סיכון, שגם נעשה הכול למניעתו.

שירלי אבנר: נרצה להתייעץ בעניין זה.

מרב ישראלי: בסדר, אבל זה הרעיון הכללי.

אליעזר כהן: לטעמי זה קצת דרקוני, אבל זה מחפש את טובת הציבור, אז נשאיר את זה כמו שזה.

מרב ישראלי: לגבי "בשל מעשה המהווה עבירה לפי הוראות חוק זה":

מרב ישראלי: יש מצבים שנכנסים בסעיף קטן (א) שאינם עבירה לפי הוראות חוק זה, אלא לפי הוראות חוק אחר – למשל סיכון הציבור וכו'.

מרב ישראלי: במקרה כזה אי-אפשר לפנות לבית המשפט כדי לבטל את הצו?

מרב ישראלי: לא זאת הכוונה.

מרב ישראלי: צריך לנסח זאת קצת אחרת.

שירלי אבנר: אפשר "עבירה לפי חוק".

מרב ישראלי: הכוונה שלהם היתה שרק בית משפט יוכל לבטל את הצו.

מרב ישראלי: לכן אני שואלת.

רון דרור: אז להוסיף.

רון דרור: כמו שאומר חברי עו"ד מנצ'ל זה קבוע בחוק הפרשנות, אז שלא יעלה שזה כאילו מסייג את חוק הפרשנות.

מרב ישראלי: אמרו שזאת היתה הכוונה.

תומר כרמי: ייתכן שזאת היתה הכוונה, צריך לבדוק את זה.

מרב ישראלי: גם לגבי התנאים: הוא יכול להסיר בתנאים, הוא יכול לקבוע לגבי הסיכון,

רון דרור: אם הוא לא ידע עובדה מסוימת והיא התגלתה לו, אז הוא משנה את הצו.

מרב ישראלי: בסדר, הוסכם.

מרב ישראלי: אני קוראת את סעיף 22.

מרב ישראלי: במקום "רשאית למנות" יהיה "תמנה".

מרב ישראלי: בסעיף קטן (ב)(1) הצעתי לכתוב "שיש לו יסוד סביר להניח", אמרתם שתבדקו.

מרב ישראלי: אני משלימה את קריאת הסעיף.

מרב ישראלי: בסעיפים האלה גם יש זמן מוגבל לעיכוב, יש הסדר.

אליעזר כהן: לפי כל כללי המפקחים של משרד התחבורה.

חוה ראובני: זה לא בשטח שלנו.

חוה ראובני: אלו מפקחים של משרד החינוך.

מרב ישראלי: זה הסדר מיוחד לעניין הזה.

מרב ישראלי: אני קוראת את סעיף 23(א)-(ב).

שירלי אבנר: בפסקה (9)...

מרב ישראלי: אני מסבירה ליושב-ראש שהגענו לסעיף העונשין.

אברהם פורז: זה בסדר שזה בית המשפט המוסמך לדון בעבירה?

מרב ישראלי: כתבנו שגם מי שהוציא את הצו מוסמך לבטל אותו אם התבטלו התנאים.

אברהם פורז: אתם לא הולכים לבתי משפט לעניינים מינהליים?

מרב ישראלי: לא, צו הפסקה מינהלי זה משהו ספציפי.

אברהם פורז: אם מסכימים, בסדר.

אברהם פורז: אני משפטן מהדור הישן.

מרב ישראלי: בסעיף 23(ב), בפסקה (9) מוסיפים גם סמים.

מרב ישראלי: אבל צריך לבדוק מדרג ענישה.

מרב ישראלי: אני קוראת את סעיף 23(ג).

אברהם פורז: מה קורה למי שאין לו חגורת בטיחות, אין מאסר?

שירלי אבנר: זו נהיגה בניגוד לכללי הנהיגה הספורטיבית.

דני לוי: אין לו סיכוי לשרוד.

מרב ישראלי: אני קוראת את סעיף 23(ד).

מרב ישראלי: סברתי שזה עונש קל מדי לגבי חובת הביטוח, אם מישהו נוהג בלי חובת ביטוח,

אברהם פורז: תגדילי.

אברהם פורז: נקבע שנה, או הקנס הגבוה.

אברהם פורז: זה חמור.

מרב ישראלי: אני רוצה שתשמעו את כל הצדדים לפני כן.

שירלי אבנר: אסביר למה אנחנו חושבים אחרת.

שירלי אבנר: זו הענישה בפקודת ביטוח רכב מנועי.

שירלי אבנר: חששנו שאם נקבע מדרג ענישה גבוה יותר נאותת שמי שלא דואג לביטוח ברכב רגיל, זה פחות חמור ממי שלא דואג לפוליסה בכלי תחרותי.

מרב ישראלי: אני עדיין חושבת שיש פה הבחנה נכונה.

מרב ישראלי: פקודת ביטוח רכב מנועי וחוק הפיצויים,

אברהם פורז: את צודקת.

מרב ישראלי: בכל זאת אני רוצה להגיד את זה, לפרוטוקול.

מרב ישראלי: זה הסדר אחד עם חוק הפיצויים לנפגעי תאונות דרכים, ושם יש "קרנית" ויש הסדרים,

אברהם פורז: חמור מאוד לתת לאדם לנסוע ברכב ספורטיבי בלי רישון, זה חמור בהרבה מסתם נהיגה.

אברהם פורז: שנה מאסר.

אברהם פורז: קנס גבוה.

מרב ישראלי: בלי רישיון תקף זה שנתיים או סעיף 61(א)(3).

אברהם פורז: אז כך נקבע.

אברהם פורז: זה מכוניות עם הספקים חדשים מאוד.

אברהם פורז: אם לא יודעים לנהוג בהם מגיעים מייד ל-100 קמ"ש.

שירלי אבנר: אבדוק את זה עם המחלקה.

מרב ישראלי: לגבי הענישה, אני חושבת שזה צריך להיות כמו נהיגה בלי רישיון.

אברהם פורז: זה אפילו עוד יותר חמור.

אברהם פורז: נהג שרגיל לנהיגה רגילה והוא נוהג ברכב כזה בלי אימון, יכול לעשות תאונה מייד.

אברהם פורז: זה לא רק לגבי תאוצה.

דנית גלעד: זה לא הסעיף.

מרב ישראלי: היושב-ראש אומר שזה משליך על חובת הביטוח.

אליעזר כהן: המפעילים מחמירים מאוד בדברים האלה.

אליעזר כהן: בשטח אין הקלות.

מרב ישראלי: אני קוראת את סעיף 23(ה).

מרב ישראלי: יש שלושה דברים שהצעתי להוסיף, ואני מבינה שזה מקובל: עוד עבירות על מי שלא מקיים צו הפסקה מינהלי ומי שלא משתף פעולה עם פקח.

אברהם פורז: אי-קיום צו מינהלי זו עבירה חמורה, הפקח פחות חמור.

מרב ישראלי: עוד דבר.

מרב ישראלי: ..

מרב ישראלי: אני קוראת את סעיף 24.

מרב ישראלי: אם זו עבירה חמורה, אפשר גם לצמיתות.

אליעזר כהן: זה חמור מאוד.

אליעזר כהן: לא מספיק לתקופה שיקבע בית המשפט?

מרב ישראלי: אם לא נותנים אפשרות לצמיתות, אין לבית המשפט סמכות לקבוע צמיתות.

אליעזר כהן: זה חמור מאוד.

אליעזר כהן: זה נהוג בעולם?

אליעזר כהן: אני פוחד שזה חריף מדי.

דנית גלעד: לבית המשפט יש שיקול דעת.

דנית גלעד: שיערער.

אברהם פורז: אני לא יודע, ברישיון נהיגה רגיל יש קביעה לצמיתות?

תומר כרמי: נשאיר לבית המשפט את שיקול הדעת, שיוכל גם לקבוע גם לצמיתות.

אברהם פורז: אפשר לקבוע 50 שנה, והסיכוי לחזור קטן.

אליעזר כהן: כבר אחרי חמש שנים הוא לא חוזר.

אברהם פורז: בסדר, נוריד "לצמיתות".

אברהם פורז: אפשר לקבוע תקופה כל כך ארוכה שהוא כבר לא יחזור.

אברהם פורז: כשהוא ירצה לנהוג הוא יהיה עם פרקינסון.

מרב ישראלי: לגבי סעיף 25, מוסכם כאן על כמה שינויים ניסוחיים: במקום "נציג השר" יהיה "עובד משרד החינוך, התרבות והספורט".

מרב ישראלי: וגם "עובד משרד התחבורה, לפי המלצת התחבורה" וגם "עובד משרד התעשייה המסחר והתעסוקה לפי המלצת שר התעשייה, המסחר והתעסוקה".

מרב ישראלי: כך גם לגבי השר לביטחון הפנים.

דנית גלעד: נציג השר לביטחון פנים – זה לא חייב להיות עובד המשרד.

דנית גלעד: זה יכול להיות קצין משטרה.

חוה ראובני: נוסיף: "לרבות קצין משטרה".

מרב ישראלי: בסדר, נכתוב כאן "נציג שהוא עובד המשרד או קצין משטרה".

דנית גלעד: מספיק "נציג".

מרב ישראלי: אבל לא רוצים שהשר ישלח מישהו מהתאחדות כלשהי, אלא מישהו שהוא עובד המשרד, שנוגע לעניין.

מרב ישראלי: לכן מנסחים זאת כך.

מרב ישראלי: אוסיף אפשרות שזה יהיה נציג המשטרה.

מרב ישראלי: לגבי פסקה (6), נכתוב: "נציגי כל אחת מההתאחדויות שהוכרו לפי סעיף 4".

מרב ישראלי: את סעיף קטן (ב) נכתוב בתוך פסקה 2.

מרב ישראלי: יהיה סעיף קטן (ב) חדש, תיקון של ועדת הכלכלה: "חברי הוועדה המייעצת כאמור בסעיף קטן (א) שהם עובדי משרד ממשלתי או נציגי גופים יהיו בעלי מומחיות בתחום עליו מופקד אותו משרד ממשלתי".

מרב ישראלי: זה תיקון של ועדת הכלכלה.

תומר כרמי: חשבנו להוסיף סעיף שמדבר על ניגוד עניינים לוועדה המייעצת, שלא יהיה ניגוד עניינים.

אברהם פורז: לא מפריע לי, שיהיה סעיף ניגוד עניינים.

מרב ישראלי: אז נוסיף סעיף ניגוד עניינים, הנוסח המקובל.

מרב ישראלי: אני קוראת את סעיף 26.

אברהם פורז: צריך להיות "ההוראות האמורות בשינויים המתחייבים".

אברהם פורז: ומה אם למכונית אין איתות?

אברהם פורז: אין ברירה, צריך "בשינויים המתחייבים".

דנית גלעד: צריך לחשוב על זה.

דנית גלעד: מה לגבי קטעי קישור, למשל?

אברהם פורז: ומה אם אין אורות בלימה?

דנית גלעד: במקרה כזה צריך לבקש את אישור קצין המשטרה.

שירלי אבנר: זה שאין איתות, זה יכול לגרום לתאונה.

מרב ישראלי: זה קטע קישור.

אברהם פורז: לא קצין משטרה.

אברהם פורז: מי שקובע איך נוסעים בקטעי הקישור הוא שר התחבורה.

אברהם פורז: כשירות הרכב – במשטרה לא קובעים את זה.

אברהם פורז: אתם לא גוף תקינה.

דנית גלעד: חוץ מהתקינה של הרכב יש העניין של הבטיחות ואת זה המשטרה קובעת.

אברהם פורז: אני מדבר על תקינת הרכב.

אברהם פורז: היום יש תקנה שכל כלי רכב צריך אור בלם, או פסים זוהרים.

אברהם פורז: נניח שלכלי הרכב הזה אין אורות כאלה, ולא פסים, אפילו אין לו איתות.

דנית גלעד: אז לא תאושר הנהיגה שלו בקטע קישור.

אברהם פורז: באמת?

אברהם פורז: אז אף פעם הוא לא ייסע בקטעי קישור.

דנית גלעד: מלכתחילה הרעיון היה שהנהיגה בקטעי קישור תהיה לרכב שיכול להיות דו-שימושי.

אברהם פורז: ממש לא.

אברהם פורז: אני לא מסכים.

שירלי אבנר: אתה רוצה לקחת אחריות על כלי רכב כאלה?

אברהם פורז: יכול להיות שבמסגרת מירוץ יהיה קטע של כביש רגיל בין שני קטעי מירוץ.

אברהם פורז: מה יעשו ב-2 קילומטרים כאלה?

אברהם פורז: לשיטת

אברהם פורז: כם נתקין לו את כל האבזור?

אברהם פורז: זה לא הגיוני.

תומר כרמי: צריך להתחשב בשאר האוכלוסייה שנוסעת בכביש.

אברהם פורז: שר התחבורה יקבע את הדרישות.

אברהם פורז: אולי הכביש ייסגר?

רינת שפרן: זה לא משרד התחבורה, זה המשטרה.

מרב ישראלי: אנחנו מדברים רק על דרישות מכלי הרכב.

אברהם פורז: בקטע קישור, לגבי דרישות מהרכב זה שר התחבורה; לגבי הכביש – זו המשטרה.

דנית גלעד: אלו דברים משולבים, אי-אפשר לעשות הבחנה.

אברהם פורז: ואם המשטרה מחליטה שסוגרים את הכביש בקטע הקישור?

רינת שפרן: זה לא קטע קישור.

רינת שפרן: קטע קישור זה רק כשהם נוסעים יחד.

אברהם פורז: ואם המשטרה מחליטה שאין סכנה שהם ייסעו עם המכוניות הרגילות?

דנית גלעד: יש סכנה בזאת.

דנית גלעד: עמדת המשטרה היא שיש סכנה, לכן הם לא מאושרים היום.

חוה ראובני: באיזו מהירות הם ייסעו בקטע הזה?

חוה ראובני: הם רוצים להגיע למקסימום.

אברהם פורז: המשטרה תקבע.

דני לוי: את טועה.

דני לוי: בקטע קישור נוהגים כחוק.

דנית גלעד: אי-אפשר לנהוג כחוק אם כלי הרכב לא עומד בדרישות.

חזי יהלומי: אם הוא נוהג כחוק בקטע קישור, גם הרכב צריך להיות כחוק.

חזי יהלומי: מהירות כחוק.

אברהם פורז: הוא לא יכול להיות כחוק.

שירלי אבנר: לא רק המהירות, יש משמעות גם לאיתות.

שירלי אבנר: בכביש מס' אם 1, אם הנהג לפניך לא מאותת זה לא משמעותי?

דני לוי: רכב המירוץ שאנחנו מדברים עליו, שנוסע בקטע קישור, נראה לחלוטין כמו מכונית.

שירלי אבנר: אז אין בעיה, הכול יחול עליו.

חוה ראובני: רכב שנוסע למצפה רמון לתחרות, מה אתו?

דנית גלעד: זה יסוד החוק.

דנית גלעד: אנחנו חייבים להסתייג מכל החוק.

רינת שפרן: אלו הנקודות הקריטיות של החוק.

אברהם פורז: שאלוהים ישמור אותי מהביורוקרטיה של הפקידות הממשלתית.

רון דרור: בארצות-הברית המשטרה מאפשרת את כל המירוצים בלי חוק.

רון דרור: מה אתם מסתייגים מכל החוק?

אברהם פורז: תנו לי אפשרות להחליט, זה הכול.

אברהם פורז: כאשר רכב כזה עולה על הביש שר התחבורה יכול לקבוע באילו תנאים הוא יכול לעלות על הכביש.

אברהם פורז: לגבי השימוש בקטע דרך, קצין משטרה יקבע.

אברהם פורז: הוא יקבע שהם ייסעו רק בצד ימין, במהירות, לפניהם אחד מאותת ואחריהם אחד שצופר.

מרב ישראלי: לא צריך לקבוע הכול.

מרב ישראלי: אפשר לקבוע שדרישות פקודת התעבורה יחולו,

אברהם פורז: למעט קטעי קישור.

מרב ישראלי: למעט הדברים שיהיו שינוי.

אברהם פורז: ומה אם למכונית אין מגבים או פסים זוהרים?

אברהם פורז: היא לא תיסע?

תומר כרמי: אז שייסע בגשם?

אברהם פורז: אולי זה אוגוסט?

אברהם פורז: נניח שאין אור בלם.

דנית גלעד: לגבי קטעי קישור, עדיין לא גובשו כל הכללים שיכולים לחול, ויש הסדר בחוק שמפנה לתקנות שייקבעו.

דנית גלעד: אני מציעה שיחשבו על זה קצת יותר משתי דקות בוועדה.

אברהם פורז: את סומכת על קציני משטרה?

שירלי אבנר: סעיף 32(א)(6) מדבר על תקנות שיותקנו לעניין נהיגה בקטע קישור.

מרב ישראלי: בסדר גמור, אבל את כותבת בסעיף 26....

מרב ישראלי: "יחולו הוראות התעבורה".

מרב ישראלי: ..

שירלי אבנר: זה יהיה נפלא.

שירלי אבנר: אבל לא לפטור באופן כללי.

שירלי אבנר: מדובר כאן בחיי אדם.

אברהם פורז: תתקדמי.

מרב ישראלי: מה שנאמר עכשיו הוא שלכאורה בסעיף התקנות יש לשר סמכות להתקין, אבל אם אומרים בסעיף 26 שהכללים של פקודת התעבורה יחולו, לכאורה לא נותנים לשר אפשרות להקל.

דנית גלעד: אז לסייג בכפוף לתנאים בתקנות.

מרב ישראלי: זה מה שהיושב-ראש אומר.

דנית גלעד: הוא השאיר כל הסמכות לשר התחבורה.

דנית גלעד: אני מציעה שזה יפנה לסעיף המסייג בכפוף לשינויים שייקבעו.

אברהם פורז: אני מסביר: בקטע כביש בדרך כלל חלות כל הוראות פקודת התעבורה, למעט אם השר ייתן פטור מדברים מסוימים, המתחייבים מנסיבות העניין.

אברהם פורז: הוא יקבע תקנות.

מרב ישראלי: אז נקבע שר אחד.

אברהם פורז: שר התחבורה, ברור.

אברהם פורז: אם אין אור בלם, אז כלי הרכב ייסע רק ביום.

דנית גלעד: אבל אולי שר התחבורה יסכים לאשר נסיעה בלי אור בלם, בתנאי שהמשטרה תציב חלופה אחרת – רכב מלווה, למשל?

דנית גלעד: לכן זה לא יכול להיות שר התחבורה בלבד.

מרב ישראלי: אז שני שרים, תגידו מי.

אברהם פורז: קודם כול, יש כאן שני נושאים שונים: ראשית, התקינה של כלי הרכב.

אברהם פורז: שר התחבורה יכול לומר שכלי רכב כזה, בשעות ובמקומות שבהם זה יותר, יכול לנסוע בלי אור בלם ובלי פסים זוהרים או מחוונים.

אברהם פורז: לעומת זאת המשטרה צריכה לקבוע אם קטע הכביש המבוקש מתאים לנסיעה כזאת באותה עת.

שירלי אבנר: לכן שני שרים.

מרב ישראלי: אנחנו מסמיכים את שר הספורט.

מרב ישראלי: אז נכתוב ששר הספורט, בהתאם לסעיף 6, יכול לקבוע,

אברהם פורז: לא, זו תקינה של כלי רכב.

רינת שפרן: זו המשטרה.

אברהם פורז: אני מבקש לא לדבר.

אברהם פורז: אם אנחנו קובעים את הסעיף כמות שהוא כל המכוניות חייבות להיות מצוידות בכל האביזרים, כולל ABS, למשל, שיכול להיות חובה, או חגורות בטיחות, כריות אוויר – אלף דברים של פקודת התעבורה.

אברהם פורז: אלו כלי רכב מיוחדים, שאין להם האבזור הזה.

אברהם פורז: לכן, לכאורה, בלי אפשרות להקלה הם לעולם לא יעלו על הכביש.

אברהם פורז: קודם כול צריך לקבוע הקלות בתקינה.

אברהם פורז: אחר כך אפשר לומר שזכות המשטרה לקבוע סייג נוסף לגבי המיקום והתוואי של הנסיעה, בתנאים מסוימים.

אברהם פורז: אלו שני דברים שונים.

מרב ישראלי: לגבי כלי הרכב, מי יקבע את ההקלות?

אברהם פורז: רק שר התחבורה.

אברהם פורז: שר הספורט לא מבין בזה.

אברהם פורז: שר התחבורה מבין בתקינת כלי רכב.

אברהם פורז: הוא יודע מה צריך כלי רכב.

רינת שפרן: צריך שיתוף פעולה, אחרת המשטרה לא תוכל לבצע.

חזי יהלומי: שר התחבורה, בהתאם להוראות הקיימות היום.

אברהם פורז: אז שר התחבורה, בהתייעצות עם השר לביטחון פנים.

מרב ישראלי: ולגבי הכביש?

מרב ישראלי: אגיד לפרוטוקול מה סוכם.

חוה ראובני: סוכם על-ידי מי?

מרב ישראלי: על-ידי הוועדה, הוועדה קובעת.

אברהם פורז: את יכולה רק לייעץ, אנחנו צריכים להחליט.

חוה ראובני: רציתי לוודא שאתם לא חושבים שאנחנו מסכימים, כי אנחנו לא מסכימים.

אברהם פורז: לא עלה על דעתנו שתסכימו.

אברהם פורז: הרי אתם תציבו כל כך הרבה תנאים שזה יהיה בלתי אפשרי.

חוה ראובני: ואז יגידו שזה לא בסדר, שהתקנות שלנו בלתי סבירות, בבג"ץ.

חוה ראובני: אני מעדיפה שהחוק יגיד.

חוה ראובני: אם זה לא סביר, שיגידו בחוק.

חזי יהלומי: למשל, דיברת על פנס.

חזי יהלומי: יושב כאן נציג של הרשות הלאומית לבטיחות בדרכים.

חזי יהלומי: דיברת על אור בלם כלאחר יד.

חזי יהלומי: אני רוצה לראות נהג בלי זה.

אברהם פורז: כשמובילים דוברה ששוקלת 100 טון, יש לה איתות?

רינת שפרן: המשטרה נוסעת לידה.

חוה ראובני: יש לה רכב ליווי מלפנים ומאחור.

אברהם פורז: אז אולי גם פה תתנו את האישור בזה.

אברהם פורז: אמרתי שלא?

דנית גלעד: כתוב רק "התייעצות".

אברהם פורז: לשיטתכם, גם עם רכב ליווי וגם אם אדם ילך עם דגל לפני המכונית, והמכונית תיסע קמ"ש יהיה אסור, כי אין איתות ואין פס זוהר ומגבים.

חזי יהלומי: זה לא סביר, אדוני.

חזי יהלומי: דוברה כזאת נעה לעתים רחוקות, עם כל הפקקים.

חזי יהלומי: כאן מדובר על כמה כלי רכב.

אברהם פורז: רבותי, אני מבקש שקט.

אברהם פורז: היום ב-15:00 הישיבה תימשך.

אברהם פורז: מי שרוצה יבוא, מי שלא רוצה לא יבוא.

שירלי אבנר: אין באפשרותנו להשתתף.

אברהם פורז: אין נוכחות חובה.

אברהם פורז: הכנסת עומדת להתפזר בעוד שבועיים.

אברהם פורז: אם לא היינו בלחץ הייתי קובע את זה לשבוע הבא.

אברהם פורז: אין לנו זמן.

אברהם פורז: החוק צריך להיגמר.

אברהם פורז: מי שיכול יבוא ומי שלא יכול לא יבוא.

אברהם פורז: אני מניח שבמחלקה המשפטית יש יותר מעובד אחד.

אברהם פורז: מה לעשות, אנחנו עובדים בלחץ.

אברהם פורז: כולנו בלחץ.

שירלי אבנר: אני רוצה להדגיש שעד השעה 15:00 לא יהיו תשובות למרבית הדברים שאנחנו צריכים לבדוק ולנסח.

אברהם פורז: על ניסוח תוכלו לשבת גם אחרי השעה 15:00.

אברהם פורז: לגבי דברים אחרים, תעשו מה שאתם רוצים.

אברהם פורז: היום ב-15:00 תימשך הישיבה בנושא הספורט המוטורי, עד אז אתם פנויים כל אחד לעיסוקיו, כל מי שיבוא ברוך הבא.